ועדת המשנה לכח אדם ונכי צה"ל, כנסת 24, פרוטוקול מספר 2, 2022-05-30 09:30

משה טור פז: בוקר טוב, שלום לכולם.

משה טור פז: אנחנו מחדשים בזאת לאחר הפסקה ארוכה מאוד את ישיבת ועדת המשנה לכוח אדם של ועדת חוץ וביטחון.

משה טור פז: אני מודה לחבר הכנסת רם בן ברק, יו"ר הוועדה, על האמון שהוא נתן בי.

משה טור פז: אני אדגיש ואומר, שהסיבה שאנחנו דחינו את הקמת הוועדה היא מכיוון שבעצם האופוזיציה סירבה לקחת על עצמה את הוועדות שמוקצות לה, והן עדיין מוקצות לה.

משה טור פז: אנחנו מקווים שכאשר האופוזיציה ככה תצטרף אלינו במשחק הדמוקרטי, אני אשמח להעביר את כס ועדת המשנה לחבר האופוזיציה המוביל, אבל עד אז יש לנו הרבה מאוד עבודה והוועדה הזו מתכוונת במושב הקיץ לעסוק במספר נושאים דחופים של כוח אדם שנמצאים על שולחננו, ואני חייב להודות שגם מצטברים כל הזמן נושאים נוספים.

משה טור פז: אני מודה לכלל הנציגים שהגיעו והם מייד יציגו.

משה טור פז: אני רק אומר באמת שבחרנו לפתוח את ועדת המשנה, ככה בהתייעצות, בנושא המילואים, גם לקראת יום המילואים שנדחה השנה בגלל התרגיל הצה"לי ויתקיים ב-14 ביוני, בעוד שבועיים ממחר, וגם בגלל שהנושא הזה של שירות המילואים הוא נושא שחוזר ועולה גם בדיוני הוועדה, ועדת חוץ וביטחון, וגם באופן כללי בחברה הישראלית.

משה טור פז: בתחושה הציבורית פחות, אולי זה פחות במספרים מוחלטים ואולי זה באחוזים, נושאים בנטל ואנחנו צריכים לדאוג ולראות שהאחוז הזה גם מקבל את הקשב הראוי וגם אנחנו נותנים לו את כל מה שצריך.

משה טור פז: לאחרונה עברה החלטת ממשלה בנושא המילואים, גם היא החלטה פורצת דרך ואנחנו מברכים עליה בוועדה הזו.

משה טור פז: יחד עם זאת, יש עוד הרבה מאוד עבודה ולכן התכנסנו היום.

משה טור פז: סדר הדברים: יציגו צה"ל, רח"ט תומכ"א יציג את הדברים מהזווית הצה"לית, אחר כך נשמע את אנשי המילואים שנמצאים כאן, גם פורום המילואים, יש לנו גם היום פורום מילואימניקיות שאנחנו מברכים על הקמתו והצטרפותו, וככל שיותיר הזמן, משרד הביטחון ועוד.

משה טור פז: תא"ל ודמני, בבקשה.

תא"ל אמיר ודמני: בוקר טוב.

תא"ל אמיר ודמני: ראשית, אני רוצה באמת לומר ואני רוצה לפתוח בדברים שאמר הרמטכ"ל, רא"ל אביב כוכבי, לגבי החשיבות של מערך המילואים במסגרת צה"ל.

תא"ל אמיר ודמני: הוא מדבר על כל אנשי המילואים במערכה ובתפקודו של צה"ל, תפקידכם הוא מהותי, אתם מהווים מכפיל כוח, בראש וראשונה אתם הכוח עצמו.

תא"ל אמיר ודמני: יחידות המילואים, כשמן כן הן, ממלאות את שורות הכוח הצבאי וממלאות את כוחו, והוא אומר גם שמערך המילואים הוא מרכיב משמעותי ביכולתו של צה"ל למלא את ייעודו ולהכריע את האויב במלחמה הבאה.

תא"ל אמיר ודמני: על כן, עלינו להבטיח את כשירותם המתמדת, את יוקרת שירותם.

תא"ל אמיר ודמני: בימים אלו, וזה מתקשר למה שאמרת, אדוני היושב-ראש, במסגרת חודש המלחמה נקראו לדגל אלפי משרתי מילואים.

תא"ל אמיר ודמני: מתוך שליחות, נכונות ומסירות של כל אחת ואחד מהם, הם יגיעו לכל נקודה בארץ וישפרו את מוכנות צה"ל למערכה הבאה, וזה באמת קורה בימים אלה, בשעות אלה, כולל העובדה שאנחנו זימנו כפי שאתם יודעים ליין של מילואים גם לטובת שובר גלים ומופעים אחרים; הקורונה, יש עיסוק אינטנסיבי של משרתי מילואים, ועוד ועוד.

תא"ל אמיר ודמני: כשאנחנו מדברים על משרתי המילואים אנחנו מדברים על נבחרת משרתת, וכדי לתת את זה בהמשגה של מספרים אני אומר כך.

תא"ל אמיר ודמני: מתוך כ-2.89 מיליון תושבים במדינת ישראל בגילאי 22 עד 45, למעשה אנחנו מדברים על כ-120,000 משרתי מילואים פעילים, שזה 4% מה-2.89, ואם אנחנו מסתכלים על כלל אזרחי המדינה, 9.44 מיליון, אנחנו מדברים על 1%.

תא"ל אמיר ודמני: כשאנחנו מדברים על כלל משרתי המילואים אנחנו מדברים על 490,000.

תא"ל אמיר ודמני: גם 490,000 משרתי מילואים זה בסך הכול 17% מכלל אזרחי המדינה ו-5% מבין 2.89 מיליון, וכשאנחנו מדברים על משרתי מילואים פעילים לוחמים, אנחנו מדברים על פחות, אנחנו מדברים על 64,000 לוחמים, שהם 2.2% מ-2.89 מיליון ופחות מ-1% מסך כלל אזרחי המדינה.

תא"ל אמיר ודמני: כשאנחנו מדברים על מפקדים לוחמים במילואים שמסכנים את חייהם ומובילים חיילי מילואים במלחמה לקרב, אנחנו מדברים על כ-3,000, 2,600 מפקדים במילואים.

תא"ל אמיר ודמני: זאת אומרת, יש פה נבחרת משרתת שמחזיקה על עצמה מעבר למשימות האזרחיות שלה גם עול מאוד משמעותי ולכן גם כמובן צה"ל ומערכת הביטחון, וגם כל מדינת ישראל, צריכים לעשות את המקסימום כדי באמת לראות איך אנחנו נותנים את המענה הטוב ביותר לאוכלוסייה הזאת, ואני אגע בהמשך בדברים שצבא-הגנה-לישראל עושה בהקשר הזה.

תא"ל אמיר ודמני: לצורך העניין, כשאנחנו מדברים על המערך עצמו אנחנו מדברים על כמה נתונים כלליים.

תא"ל אמיר ודמני: ממוצע הגיל של לוחם במערך המילואים הוא 30, ממוצע שירות מילואים של לוחם ב-2021 עמד על כ-10.5 ימים, ממוצע גיל של חייל תומך לחימה עמד על 32; מערך המילואים, אנחנו מדברים על 14% – ניגע אחר כך בנתונים האלה יותר לעומק – של חיילות מילואים ו-3.5% קצינות, 68% חיילים ו-14.5% קצינים.

תא"ל אמיר ודמני: מג"ד, ממוצע הגיל שלו הוא גיל 42, ממוצע שמ"פ של מג"ד הוא מעל 50 יום.

תא"ל אמיר ודמני: זה מבחינת קווים כלליים.

תא"ל אמיר ודמני: אני ברשות

תא"ל אמיר ודמני: כם רוצה לגעת גם בכיוונים המרכזיים ובנושאים המרכזיים שצה"ל רואה את הדרך איך אנחנו מחזקים את המערך, מוקירים את המערך ומביאים את המערך גם להיות כשיר יותר.

תא"ל אמיר ודמני: כפי שהצגת, אדוני היושב-ראש, הייתה ישיבת ממשלה ולפני כן ועדת שרים לענייני מילואים בהובלה של שר הביטחון ושם הציג הרמטכ"ל את עיקרי הכשירות.

תא"ל אמיר ודמני: זה לא הנושא של הוועדה הזאת, עכשיו לפחות, מן הסתם הוועדה תקיים על זה דיון ספציפי אבל מה שהציג הרמטכ"ל זה שמערך המילואים נמצא בכשירות טובה למימוש המשימות, שמערך המילואים הוא נדבך מרכזי לממש את היכולות האופרטיביות של צה"ל לחירום ולמלחמה, שיש לא מעט משפיעים על מערך המילואים שאנחנו מאותגרים על ידם, וזה בעיקר הנושא של השתנות החברה הישראלית, גם תחושת הנחיצות שאני אמשיך ואתייחס אליה בהמשך, שהיא גם בסקרים שאנחנו מבצעים נתפסת בצורה לא מספיק טובה על ידי משרתי המילואים, ולכן גם אנחנו מנסים לתת לזה מענים.

תא"ל אמיר ודמני: סוגיה של היקף המופעים – גם בה אני אגע בהמשך – אנחנו מדברים על מודל אימונים הרבה יותר אינטנסיבי, שהתחיל בשנת 2021, הוא יוצר עומס משמעותי.

תא"ל אמיר ודמני: אנחנו מדברים על יותר משלושה מופעים, ארבעה, חמישה, אני אדבר על זה אחר כך, תלוי באיזו אוגדה מדובר – אם מדובר באוגדה רב-זירתית או באוגדה חזית כי הכשירות היא דיפרנציאלית – ועדיין, היקף המופעים הוא היקף מופעים גבוה והדבר הזה נותן את אותותיו בנתוני ההתייצבות לאימונים, שהם לא מספיק גבוהים, הם עומדים על כ-70% - אני אגע בזה בהמשך – זה מחייב אותנו גם לשורה של פעולות שאני אגע בהן בהמשך.

תא"ל אמיר ודמני: מבחינת הכשירות היבשתית, הציג הרמטכ"ל את הכשירות הדיפרנציאלית שדיברתי עליה פה שהיא פועל יוצא של מחויבות אופרטיבית, הציג את נושא הנשים והאימונים כנקודת חוזקה, צריך להגיד שאנחנו באמת מדברים על האנשים הכי איכותיים שיש מבחינת כמות האימונים.

תא"ל אמיר ודמני: בעצם יש איזשהו שינוי תפיסה שכבר חל ב-2021, שהוא רואה את האימונים מכשירות הפרט כלפי מעלה, ולכן חייל חי"ר לדוגמה הגיע במהלך השנה ליותר משלושה מופעים, יש כאלה שהגיעו גם לארבעה ולחמישה.

משה טור פז: כשמופע זה גם חד-יומי.

משה טור פז: נכון?

תא"ל אמיר ודמני: נכון.

תא"ל אמיר ודמני: אני אדבר על זה גם בהמשך אבל המופעים הרבה יותר יעילים.

תא"ל אמיר ודמני: נגיד ה-IMI זה מופע שהוא מאוד מאוד יעיל, עושים בו אימון פרט.

תא"ל אמיר ודמני: אלה דברים שלא היו, ובאמת האימונים מגיעים מהרמה של הפרט דרך הרמה של המחלקה, והתעדוף הוא מה שנקרא מלמטה למעלה.

תא"ל אמיר ודמני: יש באמת הבחנה בין מודל האימונים של אוגדה רב-זירתית ואוגדה זירתית, אבל אפשר לומר בצורה חד-משמעית, ואני גם תיקפתי את הדברים שלי עם המומחים, עם ראשי החטיבות והמחלקות של האימונים ביבשה, שכמות האימונים שהם מבצעים ב-2021 וב-2022 היא גבוהה משמעותית מכל רמות האימונים שהיו בשש-שבע שנים האחרונות, וזאת המגמה.

תא"ל אמיר ודמני: כמובן שיש פה גם דברים שקצת מקשים, כמו לדוגמה עכשיו שובר גלים, שהוא יוצר לנו איזושהי מורכבות שאנחנו מפעילים גדודים לא על פי תכנון, לטובת איו"ש, מן הסתם זה משפיע, בשנה שעברה היה שומר חומות, ועדיין ההיקפים הם היקפים מאוד גבוהים.

תא"ל אמיר ודמני: אנחנו הצגנו את נושא הניוד המבצעי והלוגיסטי כמשהו שהוא בכשירות פחות גבוהה, וגם הציגו לזה תוכנית – אני לא מפרט אותה פה, אבל מן הסתם אפשר יהיה לפרט אותה.

תא"ל אמיר ודמני: הוצג גם שהזרועות – אוויר, ים, אמ"ן, פקע"ר, תקשוב וכו' – הן נמצאות בכשירות טובה, כשירות גבוהה, וגם הוצג ואני אגיד על זה כמה מילים בהמשך, נושא גיוס החירום שבוצעו הרבה מאוד פעולות לחיזוק היכולות הצבאיות בנושא הזה, בעיקר באמצעות אמצעים דיגיטליים כאלה ואחרים, שינוי בתפיסת ההיסעים, הרבה יותר יעילים, עם מרכזי גיוס פיקודיים ועוד שינויים אחרים.

תא"ל אמיר ודמני: חשוב להגיד שהאימונים שדיברתי עליהם קודם, זה לא רק של הלוחמים, גם של המעטפת, גם מעולמות האיסוף והמודיעין, גם החבירים וגם ששייכים לתוך המסגרות, גם יכולות השו"ב, הדיגיטל, וכו'.

תא"ל אמיר ודמני: אם אני מסכם את החלק הזה אני אגיד שהכשירות היא כשירות טובה והיא פונקציה של הייעוד המבצעי.

תא"ל אמיר ודמני: רמת האימונים עלתה משמעותית, ובכל מה שקשור לגיוס בחירום אנחנו באמת עשינו שינוי תפיסה וקפיצה מאוד משמעותית, גם ברמת המערכות הטכנולוגיות לייעול הקריאה והשליטה, גם בהתאמת מרכזי הגיוס הצה"ליים לצרכים המבצעיים וגם בייעול שיטת ההיסע של סד"כ המילואים, והדברים האלה כפי שגם שמתי פה בחומרים, הם מתורגלים בצורה מאוד מאוד ברורה של לפחות אחת לשנתיים בדרג האוגדה, אחת לשלוש שנים במפקדות ראשיות, ויש גם דגש על מסגרות לפי הסבירות של ההפעלה שלהן – חטיבות תקיפה ודברים אחרים שאני לא יכול לפרט אותם פה עכשיו.

תא"ל אמיר ודמני: מבחינת המערך עצמו, חשוב להגיד ש-11% מסד"כ המילואים הוא סד"כ של מתנדבים, הכוונה היא של אנשים שיצאו לפטור ובחרו להמשיך, במילים אחרות זה אומר שהם עושים שירות מעבר לגיל הפטור והם בוחרים להתנדב.

תא"ל אמיר ודמני: מדובר במספר מאוד משמעותי.

תא"ל אמיר ודמני: אני אגע בזה יותר בפירוט כיוון שגם ביקשתם על זה העמקה, אבל יש שינוי מאוד משמעותי בשילוב של נשים במילואים.

תא"ל אמיר ודמני: היום, הנשים מונות 17% מסד"כ המילואים.

תא"ל אמיר ודמני: ביחס ל-2010, לפני קצת יותר מעשר שנים, עמד על 13%, אבל צריך להגיד שהמגמה הזאת בעיניי היא רק תתרחב כי היא פונקציה של שילוב הנשים בעולם הסדיר, והשילוב של נשים בעולם הסדיר נמצא בעלייה.

תא"ל אמיר ודמני: היום, 18% מהסד"כ הלוחם הסדיר הוא נשים, אז מן הסתם אנחנו נראה את המעבריות הזאת – ואני גם ארחיב עליה – בעולם המילואים, כך שיש פה התפתחות משמעותית.

מופיד מרעי: אתה יודע להגיד באיזה יחידות?

תא"ל אמיר ודמני: אני אתייחס.

מופיד מרעי: יש רצף מסדיר למילואים – אתה מרגיש את זה – שנכנסות ובעצם ממשיכות באותן יחידות.

תא"ל אמיר ודמני: עדיין לא כולם אבל הרבה יותר טוב והרבה יותר משמעותי ממה שהיה, ואני אגע בזה ממש בצורה מפורטת.

תא"ל אמיר ודמני: מבחינת איוש המפקדים, צריך להגיד שבאמת האיוש של מג"דים הוא מלא וגם האיוש של מ"פים הוא גבוה מאוד והם גם בוגרי הכשרות ייעודיות מתאימות.

תא"ל אמיר ודמני: בהקשר הזה, בשנים האחרונות נבנו מענים למשרתי מילואים גם ברמת קורס מ"פים וגם בקורס מג"דים, שמאפשרים, נקרא לזה לבצע את הקורס בצורה יותר נוחה, ובעצם פירוק של הקורס, לא כל הקורסים הם כאלה וגם לא כולם מעוניינים בזה, אבל יש כמובן את האופציה הזאת.

תא"ל אמיר ודמני: מבחינת היקף ביצוע השמ"פ אפשר לומר שב-2021 אנחנו מגיעים להיקף ביצוע שמ"פ – פה השמ"פ מפורט בימ"מ במיליונים – שהוא גבוה יותר מהשנים הקודמות.

תא"ל אמיר ודמני: צריך להגיד ש-2020 הייתה קצת יותר נמוכה בגלל שאז הייתה ההתמודדות הראשונה עם הקורונה, היה ביטול של לא מעט מופעים, אבל אם אנחנו מסתכלים על 2021 ביחס לכל השנים שקדמו לה, מאז צוק איתן, משנת 2015, אז 2021 היא השנה הגבוהה ביותר.

משה טור פז: ממה זה נובע?

משה טור פז: מיותר אימונים או יותר תעסוקות?

תא"ל אמיר ודמני: זה נובע משני דברים.

תא"ל אמיר ודמני: זה נובע בעיקר מעלייה בהיקף האימונים וזה נובע גם מעיסוק מאוד אינטנסיבי בנושא הקורונה, אבל בעיקר נובע מהנושא של עלייה בהיקף האימונים.

תא"ל אמיר ודמני: ואני אומר, בנושא האימונים יש שינוי מאוד מאוד משמעותי.

נירה שפק: אין השפעה פה על שומר החומות, כלום?

נירה שפק: לא ציינתם.

תא"ל אמיר ודמני: יש פה השפעה.

תא"ל אמיר ודמני: את צודקת שגם שומר החומות הוא השפעה אבל בעיקר נושא האימונים זו דלתא מאוד משמעותית בין 2021 ל-2020, וזה גם יהיה ב-2022 באותו אופן.

תא"ל אמיר ודמני: ואני אומר שוב, אם אתם משווים את היקף האימונים ב-2021 ו-2022 לשנים הקודמות, זה באמת ברמה של שינוי משמעותי.

תא"ל אמיר ודמני: כשאני מסתכל על ההתייצבות לשירות מילואים פעיל, נחלק את ההתייחסות לשניים.

תא"ל אמיר ודמני: אחד, ברמת התעסוקות יש התייצבות גבוהה, צריך להגיד שגם יש פה רמת גמישות של 120% וסך הכול גם רמת גמישות בתקני התע"מ שהיא נותנת מענה.

תא"ל אמיר ודמני: במה שקשור לנתוני האימונים, הנתונים הם לא מספיק טובים.

תא"ל אמיר ודמני: אנחנו מדברים על כ-70%.

מופיד מרעי: ההתייצבות לא מספיק טובה.

תא"ל אמיר ודמני: ההתייצבות, כן.

תא"ל אמיר ודמני: אמרתי את זה.

מופיד מרעי: לא האימונים.

תא"ל אמיר ודמני: לא, חס וחלילה, משתדלים שהם יהיו טובים.

תא"ל אמיר ודמני: הנושא של 70% – אני אתייחס עוד מעט בכמה כיוונים איך אנחנו מתמודדים עם העניין הזה אבל צריך להגיד שיש פה כמה נקודות.

תא"ל אמיר ודמני: יש פה ראשית באמת עומס וריבוי של מופעים, והוא גם נמצא במקום, אחרי מספר שנים שבהן זה לא היה, ולמעשה יש פה משהו שאנחנו צריכים לשנות את השפה מול האנשים כי הם התרגלו למשהו מסוים ואנחנו עשינו בשנת 2021 משהו אחר.

משה טור פז: מה זאת אומרת?

משה טור פז: תסביר טיפה יותר.

תא"ל אמיר ודמני: זאת אומרת שאנשים היו רגילים לכך ששנים קודמות היו מתבטלים אימונים ולא היו מתקיימים בתכיפות הזאת, ולהעביר אנשים ממצב A למצב B בצורה מאוד, נקרא לזה מהירה, יש לזה פרק זמן שאנחנו חושבים שצריך להתרגל אליו, ואנחנו גם תומכים את הנושא הזה – אני עוד מעט אפרט פעולות שאנחנו עושים ופעולות נוספות כדי להגביר גם את הלכידות וגם נושאים אחרים, כדי להביא באמת לנתונים יותר גבוהים.

תא"ל אמיר ודמני: אני שוב אומר.

תא"ל אמיר ודמני: עדיין, גם כשאנחנו מסתכלים על נתוני ההתייצבות האלה, היקף האימונים הוא גבוה בצורה משמעותית משנים קודמות.

תא"ל אמיר ודמני: לגבי תעסוקות מבצעיות, ההתייצבות היא התייצבות מלאה.

נירה שפק: ודמני, יש לי שתי שאלות על הנתון שהצגת בשקף הזה.

נירה שפק: אחת, אתה מדבר על התייצבות לשירות מילואים.

נירה שפק: יש לכם פילוח של משך ההתייצבות?

נירה שפק: זאת אומרת, ההתייצבות זה יופי, אבל נגיד אם הוזמנו לאימון של שבוע – הרי יש לך את הפילוח הזה מן הסתם עם קצינות הקישור – מה המגמה?

נירה שפק: כמה נשארים את הכול?

תא"ל אמיר ודמני: את מדברת על התעסוקה, לא על האימון.

נירה שפק: גם על האימון.

תא"ל אמיר ודמני: האימון, לא בדקתי את זה אבל אני מעריך שבאימון, מכיוון שהם קצרים אז אני לא רואה פה את האתגר.

תא"ל אמיר ודמני: חשבתי שאת שואלת לגבי התעסוקה המבצעית כי שם באמת התעסוקה מחולקת.

נירה שפק: שם אני יודעת שזה מחולק.

תא"ל אמיר ודמני: לגבי האימונים לא עשיתי את הבדיקה הזאת, אני יכול להשלים אותה.

נירה שפק: אני חושבת ששווה לעשות אותה, קינלי, כי זה משמעותי וזה מתחבר לשאלה השנייה שלי, של מעבר לאימונים חוצי לילה.

נירה שפק: זה גם מהלך שנעשה בשנתיים האחרונות וזה עושה את שלו.

נירה שפק: אני מאוד אשמח לקבל את הנתון של בין אימונים חוצי לילה ללא חוצי לילה.

נירה שפק: זה לדעתי משנה את התפיסה.

תא"ל אמיר ודמני: אין בעיה.

תא"ל אמיר ודמני: לא בדקתי את זה אז אני לא אגיד סתם.

נירה שפק: תודה.

נירה שפק: את שתי השאלות האלה אני מבקשת דרך הוועדה לקבל.

תא"ל אמיר ודמני: בסדר גמור.

תא"ל אמיר ודמני: אין בעיה.

תא"ל אמיר ודמני: אני רוצה להגיד שאנחנו בעצם נמצאים בשנה שנייה של תר"ש תנופה במילואים, ובעצם כל התהליכים שלנו משנת 2020, הם היו פונקציה של תהליך עומק שאנחנו ביצענו, שהוא כלל – פה אני מראה את הסקרים – הוא כלל אבל גם הרבה מאוד שיחות חתך שליוו את הסקרים האלה, שפחות או יותר נתנו את אותם ממצאים וזה היה הבסיס גם ליציאה שלנו לתוכנית התלת-שנתית.

תא"ל אמיר ודמני: אני בכוונה מתחיל בדברים החיוביים, ששירות מילואים, הוא נתפס כשליחות ויש נכונות גבוהה בקרב משרתי מילואים להתייצב בשגרה ובחירום, שאין ערעור על חשיבות שירות המילואים, שיש אמון גבוה בצה"ל ובמפקדיו, ואמרתי, שהשירות נתפס כשליחות.

תא"ל אמיר ודמני: אני אומר שוב, זה היציאה שלנו ב-2020 לדרך, אז מה שעלה פה זה א', הנושא שלא מתאמנים מספיק, אני חושב שהתייחסתי לזה וזה חלק מאוד מאוד מהותי מהתפיסה של למה לשנות את המודל, ובדגש על היחידות הזירתיות והרב-זירתיות.

תא"ל אמיר ודמני: משרת מילואים בחטיבה רב-זירתית יכול להגיע לסדר גודל של 20 ימי אימון בשנה, בחטיבה זירתית להגיע לסדר גודל של 14 עד 16 ימי אימון בשנה, זאת אומרת מודל אימונים מאוד משמעותי.

תא"ל אמיר ודמני: גם הסטנדרטים של האימון – אני פחות נכנס אליהם כי זה לא התחום שלי, אבל אמרתי, יוכלו להציג לכם את זה בצורה יותר מפורטת – מיצוי הזמן של האימון, האמצעים של האימון, המורכבות של האימון, החניכה באימון.

תא"ל אמיר ודמני: הדבר הבא זה באמת הירידה בתחושת הנחיצות, אני אתייחס בעיקר לפעולות ההוקרה והתגמול.

תא"ל אמיר ודמני: ההבנה היא שאותו שקף שדיברתי עליו בהתחלה, של נבחרת משרתת, הוא לא מספיק מחלחל.

תא"ל אמיר ודמני: כמובן הטענה היא גם כלפינו וגם כלפי החברה הישראלית כולה.

תא"ל אמיר ודמני: זה מתקשר לסעיף הבא, חסרה הוקרה מצד צה"ל והחברה, חוסר שביעות רצון מהציוד והאמצעים, והכשירות והלכידות נתפסות כפחות טובות.

תא"ל אמיר ודמני: אז מול הדבר הזה אנחנו יצאנו לתוכנית מסודרת, אני אגע רק בחלק ממנה וגם אני אתייחס כאן לדברים שאתם ביקשתם שנתייחס ספציפית.

תא"ל אמיר ודמני: הרכיב הראשון שהתעסקנו איתו זה באמת תהליכים שאנחנו שמנו אותם תחת הכותרת של מיצוי ההון האנושי.

תא"ל אמיר ודמני: אני לא אעבור פה דבר דבר, אני אדבר על הדברים העיקריים.

תא"ל אמיר ודמני: הדבר הראשון הוא שעדיין יש לנו פערים בעיקר בעולמות של קצונת התומכ"ל, בעולמות התקשוב, הטנ"א, לוגיסטיקה, מש"א.

תא"ל אמיר ודמני: למעשה, מאז 2018 אנחנו הסמכנו כמעט 400 קצינים, 381 אם רוצים להיות מדויקים, בעולמות הטנ"א, הלוגיסטיקה, התקשוב, פיקוד העורף, אנחנו גם הכנסנו מודיעין שדה עכשיו בשנה האחרונה.

נירה שפק: כמה אמרת?

נירה שפק: 400?

תא"ל אמיר ודמני: 381, זה המספר המדויק.

נירה שפק: מה הפיצול בין נשים לגברים?

תא"ל אמיר ודמני: אני לא בדקתי, אני יכול לבדוק ולהגיד לך.

משה טור פז: יש נתונים ממוקדים לגבי נשים בהמשך.

תא"ל אמיר ודמני: כן.

תא"ל אמיר ודמני: יש נתונים כלליים, לא בתוך ה-381.

נירה שפק: בכלל, אם אפשר הערה.

נירה שפק: קודם כול, בכל מקום שכתוב מג"ד, מח"ט, לרשום מג"דיות ומג"דים.

נירה שפק: אנחנו בצבא שהוא גם לנשים וגם לגברים והצריבה התודעתית מתחילה גם בהצגת הנתונים.

נירה שפק: שתיים, מכיוון שמאוד חשוב לנו שילוב נשים, בכל נתון שאנחנו מבקשים, אנחנו מבקשים לקבל את הפילוח.

תא"ל אמיר ודמני: מייד אני ארחיב בסוגיית שירות נשים.

תא"ל אמיר ודמני: אני אומר, לגבי קק"צ תומכ"ל, זה בעיקר בא מהמקום של פתרון לפערים.

תא"ל אמיר ודמני: זה דבר ראשון שהייתי רוצה להדגיש פה.

תא"ל אמיר ודמני: הדבר השני הוא ימי קליטה בימ"חים.

תא"ל אמיר ודמני: יש גנט מאוד מסודר שהוא גם ממומן בהיבטי הימ"מ, גם של המפקדים הקולטים.

תא"ל אמיר ודמני: בעצם מודל הגדוד מזין חטיבה, המחלקה מגיעה ומתחברת בסוף השירות הסדיר שלה לחטיבה הרלוונטית, לימ"ח הרלוונטי, למפקדים הרלוונטיים, ונעשה הליך קליטה מאוד מאוד מסודר.

מופיד מרעי: מצליחים לעמוד בזה?

תא"ל אמיר ודמני: כן.

תא"ל אמיר ודמני: בשנה שעברה, אני מדבר על 2020, השנה הראשונה להפעלה של המודל, לא באופן מלא.

תא"ל אמיר ודמני: בשנת 2021, אני לא אגיד מאה אחוז אבל מאוד קרוב לביצוע מלא, ויש על זה בקרה מאוד מסודרת.

מופיד מרעי: בכל החילות?

תא"ל אמיר ודמני: בכל החטיבות, כן.

תא"ל אמיר ודמני: זה לפי חטיבות.

משה טור פז: זה שייך לחטיבות.

משה טור פז: במפקדה נגיד זה לא ככה, נגיד על זה כמה מילים בהמשך.

מופיד מרעי: על טנקים, על חי"ר.

תא"ל אמיר ודמני: בדיוק.

תא"ל אמיר ודמני: הדבר הבא זה למעשה תהליך מאוד מסודר של העברת מידע מסדיר למילואים.

תא"ל אמיר ודמני: התהליך הזה היה קורה אבל לא בצורה מסודרת.

תא"ל אמיר ודמני: בעצם פה יש את אתר קודקוד, מערכת חדשה שהיא מערכת שמיועדת לרמת המג"ד ולרמת המ"פ, היא מערכת שכבר עובדת.

משה טור פז: כן, שמעתי מהמפקדים, נשמע שהם מאוד מרוצים ממנה.

תא"ל אמיר ודמני: המערכת הזאת, היא מעבירה את המידע גם, כלומר הרבה פעמים המידע הזה כולל הכשרות, ועד רבעון ד' היא גם תקבל תוספות בעולמות ההדרכה והתו"ל, אחרי שהתגברו שם על העניינים של אב"מ שהיו צריכים כדי לאבטח את המערכת הזאת, וזה שינוי מאוד משמעותי.

תא"ל אמיר ודמני: שינוי נוסף זה כל הנושא של השמה על בסיס מקצוע אזרחי.

תא"ל אמיר ודמני: אנחנו מחוברים גם עם כל משרדי הממשלה, גם עם אוניברסיטאות – רציתי להגיד שתרגלנו את זה עכשיו בחודש מלחמה אבל אחרי כן חשבתי לעצמי שבקורונה תרגלנו את זה על אמת – אנחנו בדרך הזאת לדוגמה שיבצנו מאות מהנדסים בפיקוד העורף שלא היינו יודעים עליהם כי הם לא עברו את זה בהכשרה צבאית.

תא"ל אמיר ודמני: כנ"ל לגבי אנשים במקצועות הרפואה, כנ"ל אנשים בעולמות הנהיגה, הנהיגה הכבדה.

תא"ל אמיר ודמני: זאת הזדמנות מאוד גדולה.

תא"ל אמיר ודמני: יש פה עוד דברים, אני ארצה להרחיב עוד שניים.

תא"ל אמיר ודמני: אחד זה מנגנון דרושים.

תא"ל אמיר ודמני: אנחנו בעצם יוצרים – דרך אגב, זה על פי הצעה והמלצה שהייתה באכ"אתון שהייתה עם אנשי מילואים, אנחנו משתדלים לעשות יותר כאלה אבל מה שנקרא מנגנון דרושים.

תא"ל אמיר ודמני: זה לוח דרושים שמעלה אותו היחידה, ומהצד השני יש את האנשים שמחפשים תפקיד.

תא"ל אמיר ודמני: זה משהו שהולך להיכנס ברבעון ד'.

תא"ל אמיר ודמני: עוד דבר אחד שאני ארחיב פה לפני שניכנס לנושא הנשים זה הנושא של זינוק לאזרחות, זו תוכנית למ"פים משתחררים.

תא"ל אמיר ודמני: יש כבר שישה מחזורים כאלה ב-2022, אנחנו חושבים שזה מענה מאוד חשוב.

נירה שפק: מה זה הקמת מערך מומחים?

תא"ל אמיר ודמני: זה מערך שעושה תחקור של כל מיני תהליכים שהוא מלווה אותנו יחד עם יחידת שילוח, לא משהו שהוא בהיבטים שאני מדבר עליהם עכשיו וזה יעלה רק ברבעון ד'.

תא"ל אמיר ודמני: אני עכשיו הולך לפי המיקודים שלכם ואחר כך אני אחזור.

משה טור פז: אמיר, בוא טיפה נאיץ את הקצב כדי שניתן כאן לעוד אנשים להתייחס.

משה טור פז: תודה.

תא"ל אמיר ודמני: אין בעיה.

תא"ל אמיר ודמני: יש זכויות והטבות שאני לא אפרט אותן, רשומות כאן, גם לסטודנטים – וצריך להגיד כי גם הייתה על זה פנייה – גם לבני זוגם של סטודנטים, של מי שמשרת במילואים, בנות זוג ובני זוג.

תא"ל אמיר ודמני: אני לא אפרט את כל הדברים.

משה טור פז: נכון.

משה טור פז: אני אגיד כאן רק לכולם שמחר ביום הסטודנט אנחנו נקדיש זמן לנושא סטודנטים במילואים, סטודנטיות וסטודנטים, ניתן לזה פוקוס.

תא"ל אמיר ודמני: אני רק רוצה להרחיב דבר אחד ואני באמת גם חושב שצריך פה את הסיוע של הוועדה בעניין הזה.

תא"ל אמיר ודמני: ממש בהחלטת ממשלה שהתקבלה לפני שבועיים אנחנו סיכמנו איזשהו פער שהיה, שהוא במתן הזכויות לסטודנטים גם למי שהופעל בצו התראה חריג ולא רק בצו 8 ובצו 9.

תא"ל אמיר ודמני: למעשה, זאת החלטת הממשלה.

תא"ל אמיר ודמני: אנחנו עכשיו צריכים לראות שהיא מבוצעת על ידי המל"ג, אבל למעשה ברגע שאמרנו את זה, כלל ההטבות יהיו חלות גם על צו התראה חריג וצריך להגיד שבשומר חומות, שבו הפעלנו בצו התראה חריג, בעצם נזקקנו להחלטת ממשלה ספציפית כדי לייצר את המענה הזה.

משה טור פז: אמיר, גדודי המילואים שהופעלו עכשיו לקו התפר, הם גם הופעלו בצו חריג?

תא"ל אמיר ודמני: הם הופעלו – אני לא אגיד את המספר, אבל מתוך המספר שהופעל, סדר גודל של כ-50% הופעל בהתראה חריגה, והיתר הופעלו כבר בצו רגיל.

תא"ל אמיר ודמני: אנחנו דרך אגב מאוד הקפדנו עם ההפעלה שלהם להמתין 21 יום, זאת אומרת את הראשון הפעלנו אחרי 21 יום כדי באמת להחזיק עוד זמנים סדירים.

תא"ל אמיר ודמני: זה היה בזמן של פסח, לא רצינו לפגוע בנושא של החג.

מופיד מרעי: וההתייצבות בקריאה מהירה ברמות סבירות?

תא"ל אמיר ודמני: אני לא מכיר שיש איזשהו פער, אני לא רוצה להגיד לך כי לא בדקתי את הנתון בדיוק, אבל גם את זה אני יכול להשלים.

נירה שפק: שנה שעברה אני העליתי שלוש פניות גם אליך וגם אל משרד הביטחון בנושא של סטודנטים, שמקצרים להם בעיקר באימונים את היום האחרון כדי לחסוך ימ"מ, ואז הם נאלצים להגיע למבחנים.

נירה שפק: אני טיפלתי בשלושה כאלה בטכניון ועוד שניים בתל אביב ואני ביקשתי שתהיה הנחיה, שאם סטודנט מקבל לכל הימים, הרי ברגע שאין לו את יום המילואים – דרך אגב, כל הפניות האלה, לא קיבלנו תשובה שנתנה אפשרות כי במוסד הלימודים אומרים: אתה לא תחת צו, אתה חייב להגיע למבחן.

נירה שפק: חלקם נכשלו כי הם לא למדו.

נירה שפק: אני חושבת שזה הפרת הסכם ולכן אני שואלת האם יש הסכם.

נירה שפק: האם יש הנחיה שלא מקצרים למישהו שיצא צו – אם הוא לא מבקש בעצמו, לא ניתן לקצר לו את זה?

תא"ל אמיר ודמני: אני לא מכיר שיש הנחיה או יש איזה רעיון של לקצר.

נירה שפק: לא, זה קרה בפועל.

נירה שפק: אני באתי עם נתונים, אז אני מעירה את זה ואני ביקשתי כבר שלא יהיו קיצורים כאלה, זה פוגע בהם.

נירה שפק: זה סוג של הפרת חוזה.

תא"ל אמיר ודמני: אני חושב שהמפקדים בצבא מאוד דואגים לחייליהם, בדגש על הסטודנטים.

תא"ל אמיר ודמני: אם היה מקרה כזה, אני מניח שהוא מקרה חריג.

נירה שפק: לא אם היה.

נירה שפק: היה.

נירה שפק: אם אני אומרת אז הוא היה.

תא"ל אמיר ודמני: בסדר, אבל אל מול שלושה מקרים יש בטח אלפים אחרים שזה לא קרה איתם, ובכל זאת אני אבדוק את זה שוב וניתן לזה התייחסות.

נירה שפק: תודה רבה.

תא"ל אמיר ודמני: יש פה נושא של מיצוי לוחמות במילואים, מה ששאלת אותי קודם.

תא"ל אמיר ודמני: למעשה, בשנתיים האחרונות אנחנו מיסדנו תהליך של הזנה מסדיר למילואים – יש פה את הפירוט – כמעט בכל המערכים.

תא"ל אמיר ודמני: יש עדיין מספר מערכים שעוד לא מצאנו להם פתרון וגם עליהם אנחנו עובדים, אני גם אפרט מה אנחנו עושים.

תא"ל אמיר ודמני: מערך החי"ר גבולות, למעשה ממשיך באותו אופן שבו ממשיכים גברים ונשים למילואים.

תא"ל אמיר ודמני: מערך האיסוף הולך לכיוון ההגנה האווירית.

תא"ל אמיר ודמני: החת"ם, אנחנו מדברים על כ-90% מהלוחמות שמשתבצות.

תא"ל אמיר ודמני: מדריכות צניחה זה מאה אחוז.

תא"ל אמיר ודמני: עוקץ, גם גברים וגם נשים משובצים באותו אופן למאגר.

תא"ל אמיר ודמני: בזרוע האוויר, למעט כיפת ברזל, עדיין יש פה פערים שאנחנו צריכים להשלים.

תא"ל אמיר ודמני: משמר הגבול, כלל הלוחמים והלוחמות עוברים למג"ב, זה גם הסיכום שעשינו בעקבות ההקמה של ה-16 פלוגות ב-22', 23', למעשה שינינו את השיטה וכולם עוברים.

תא"ל אמיר ודמני: צריך להגיד שגם במג"ב, היקף הנשים בשירות סדיר עלה, אנחנו מדברים היום על כ-35% נשים.

תא"ל אמיר ודמני: בפלוגות שאנחנו הקמנו לקו התפר כבר 50% נשים ויש פה מעבריות מלאה מסדיר למילואים.

תא"ל אמיר ודמני: בפיקוד העורף יש מודל הזנה לכלל הלוחמות, בחיל המודיעין לכלל הלוחמות, כנ"ל בזרוע הים ובאגף התקשוב.

תא"ל אמיר ודמני: אנחנו גם פועלים עכשיו אל מול המקומות שעדיין לא סיכמנו מודלי הזנה.

תא"ל אמיר ודמני: שוב אני אומר, לרוב המקומות כבר סיכמנו לייצר פתרונות נוספים.

תא"ל אמיר ודמני: אנחנו עכשיו נמצאים בתהליך, בעצם הקמנו פלוגה מגדרית באוגמ"ר 80 ואנחנו עכשיו בתהליך של עבודת מטה להקמה ב-417.

תא"ל אמיר ודמני: במקביל צריך להגיד שגם ב-80 וגם ב-417 היום הסד"כ הסדיר הוא בעיקר של נשים, של גדודים מעורבים.

משה טור פז: אמיר, תן משפט אחד על נושא מיצוי מפקדים ואז אני רוצה שנפתח כאן את הדיון.

מופיד מרעי: זה חשוב, אנחנו צריכים ללכת לוועדה אחרת.

תא"ל אמיר ודמני: אני אקח ברשות

תא"ל אמיר ודמני: כם עוד שלוש-ארבע דקות.

תא"ל אמיר ודמני: יש את הנושא של שילוב נשים – בהמשך זה מפורט – אני דיברתי על עלייה מ-13% ל-18%, אתם יכולים לראות את העלייה גם במערכים עצמם.

תא"ל אמיר ודמני: רואים, יש עלייה, אומנם היא עלייה עדיין לא דרמטית אבל יש מגמת עלייה בכל המערכים.

תא"ל אמיר ודמני: אפשר לראות אותם מרמת הלחימה, דרך הקצונה, דרך המודיעין, ההפעלה וכו'.

תא"ל אמיר ודמני: אפשר לראות את זה גם ברמת המגמות בסוגיות הדרגות, אפשר לראות את היקף הדרגות שבהן נמצאות נשים.

תא"ל אמיר ודמני: באופן כללי עלייה בכלל המערכים מ-9% ל-19%, בין השנים 2016 ל-21', ויש פה את הפילוח.

תא"ל אמיר ודמני: אני חושב שהעלייה הכי משמעותית היא בעולמות הזוטרים אבל מן הסתם אני מקווה שזה גם ישליך למעלה.

תא"ל אמיר ודמני: אני חייב לגעת בעוד כמה נקודות, ברשותכם.

תא"ל אמיר ודמני: אחת, בנושא של המפקדים במילואים, יש הרבה מאוד דברים שסוכמו בנושא הזה, גם בהחלטת הממשלה, גם על סל כלים למג"ד ברמה של גמישות ימ"מ.

משה טור פז: אמיר, היות וזה יחסית מוכר אז תרוץ על זה.

תא"ל אמיר ודמני: אני רץ.

תא"ל אמיר ודמני: ברשותכם, בהמשך יש פה את השקף שמסכם את מה שסוכם בהחלטת הממשלה בנושא המפקדים במילואים.

תא"ל אמיר ודמני: אפשר לראות שאנחנו הגדלנו את התגמול למפקדים בגובה של חצי נקודת זיכוי במס ביחס כבר למה שהיה, הכרנו בניסיון פיקודי כניסיון ניהולי בשירות המדינה.

תא"ל אמיר ודמני: אנחנו מדברים על נקודות לקניית ציוד ספורט, ואוצ'ר לחופשה בישראל, הגדלת תגמול מפקד פעיל, הנחה בארנונה בשיעור של 25% על ה-100 מטרים הראשונים.

תא"ל אמיר ודמני: כל זה החלטה שהיא תוספת הטבות להטבות הקיימות למפקדים, בשיעור של כ-4,350 שקלים.

תא"ל אמיר ודמני: הדבר השני שרציתי להדגיש פה זה את הנושא של החוסן והלכידות.

תא"ל אמיר ודמני: יש פה תוכניות גם בנושא הרמה הפלוגתית, תוכנית פק"ל, שהורחבה כבר ל-80 מסגרות.

תא"ל אמיר ודמני: יש פה תוכניות – מבוצעות, זה לא תוכניות – ללכידות ברמה גדודית ל-100 פלוגות ו-14 גדודים, זאת אומרת כל הנושא של הלכידות שעלה בסקרים, שמנו לו כלים ייעודיים שעובדים כבר שנה שנייה ורק מתרחבים כל הזמן בעקבות דרישה של אנשי מילואים.

תא"ל אמיר ודמני: נקודה נוספת זה השינוי שעשינו בהגדרה של "משרת מילואים פעיל".

משה טור פז: זה ה-75%?

תא"ל אמיר ודמני: נכון.

תא"ל אמיר ודמני: 75% יכניס לתוך העולם של משרת המילואים הפעיל הלוחם עוד סדר גודל של כ-10,000 לוחמים ביחס לנתונים שהצגתי קודם, שזה ירחיב את הזכאות.

תא"ל אמיר ודמני: אני לא אפרט.

משה טור פז: מתי זה קורה, אמיר?

משה טור פז: זה כבר השנה?

תא"ל אמיר ודמני: זה קורה עכשיו.

תא"ל אמיר ודמני: אנחנו סיכמנו את ההגדרות, והדבר השני שסיכמנו, שהזכאות הזאת תינתן פעמיים בשנה, לא פעם אחת.

תא"ל אמיר ודמני: הזכאות הייתה ניתנת בחודש מאי, מי שהיה מבצע אותה במהלך השנה היה צריך לחכות שנה למימושה.

תא"ל אמיר ודמני: פה זה ימומש פעמיים בשנה עם פעימה נוספת של נובמבר.

תא"ל אמיר ודמני: יש פה עוד פעולות בתחום ההוקרה והתגמול, אני ממש עובר אותן ב-brief.

תא"ל אמיר ודמני: זה חשוב, אני אגיד למה.

משה טור פז: אני יודע.

משה טור פז: ממש בדקה, אמיר, כי אני רוצה שנפתח.

תא"ל אמיר ודמני: אני אגיד למה אני מתעקש על זה.

תא"ל אמיר ודמני: אני רוצה לתת עוד כמה דוגמאות גם לסיכומים שעשינו בנושא של החיילים כי נאמר בכל מיני מקומות שאנחנו טיפלנו רק באוכלוסיית המפקדים.

תא"ל אמיר ודמני: אז נכון, יש טיפול באוכלוסיית המפקדים ואנחנו גאים בזה ואנחנו נמשיך בזה.

תא"ל אמיר ודמני: יש פה את נופש מ"פים שהוא לראשונה למ"פים, יש פה את מענק הלימודים לסמ"פים לתואר ראשון, שנה שעברה נתנו ל-75 והשנה ל-100.

תא"ל אמיר ודמני: יש פה את שי הרמטכ"ל למפקדים, יש פה רכיבים לוגיסטיים שהם נותנים מענה לכל האוכלוסייה – גם בנושא סל קיום, גם בניוד וגם במזון.

תא"ל אמיר ודמני: יש פה את הנושא של תגמול מותאם חוצה שנה, שזה הסדרה שעשינו עם ועדת הכספים, זה גם מתגמל משמעותית משרתי מילואים.

תא"ל אמיר ודמני: אני ברשות

תא"ל אמיר ודמני: כם רוצה לגעת בעוד שתי נקודות, ואז באמת אני אסיים.

תא"ל אמיר ודמני: אחת, ההחלטות שישבנו עם הביטוח הלאומי.

תא"ל אמיר ודמני: אנחנו מתכוונים ביום המילואים להעביר את התקנה של משפרי שכר.

תא"ל אמיר ודמני: הרעיון אומר שמי ששיפר את שכרו, אנחנו עוד בסיכום עם ביטוח לאומי שזה בין 20% ל-30%, מי שהעלה את שכרו יקבל לפי השכר הגבוה.

תא"ל אמיר ודמני: דבר שני, אנחנו סיכמנו איתם להעביר תיקון בחקיקה, שזה כמובן יצטרך את הבית הזה, בנושא עדכון מחדש של התגמול המזערי באופן שיום המילואים יעלה מ-204 ל-244 שקלים ליום, כך שהוא לא יפחת משכר המינימום.

תא"ל אמיר ודמני: זה תיקון שני, זה יעבור בחקיקה.

תא"ל אמיר ודמני: הדבר השלישי, אני מבקש את הסיוע בקידום הדיון במליאה במסגרת יום ההוקרה בנושא חוק הארכת מועדים, שהוא מוכן לדבר הזה למיטב ידיעתי.

תא"ל אמיר ודמני: ובאמת לסיום, יש פה את הפירוט של כל הנושא של החלטות הממשלה – אני לא אחזור אבל אפשר לראות שההחלטה נוגעת גם במשרתי מילואים פעילים, גם במפקדים וגם בסטודנטים – ומה שאני רוצה לומר, שאנחנו לא סיימנו את הנושא.

תא"ל אמיר ודמני: אנחנו מקדמים את הדברים דרך החלטת ממשלה.

תא"ל אמיר ודמני: צריך להגיד שעכשיו עומלים כבר על החלטת ממשלה של 2023 כדי לראות שאנחנו מחברים פה את כל משרדי הממשלה בצורה יותר טובה ממה שעשינו ב-2022, וקבע שר הביטחון שאנחנו נוסיף עוד 25% משאבים כדי לייצר הטבות נוספות.

תא"ל אמיר ודמני: זה פעם ראשונה.

תא"ל אמיר ודמני: פעם שנייה, אנחנו עובדים על מנגנון של תגמול נוסף למשרתי מילואים, שייתן מענה גם ליום החמישי, השישי, השביעי והשמיני והתשיעי, ולא רק שהתגמול יינתן מהיום העשירי.

תא"ל אמיר ודמני: אנחנו בעבודה מאוד מתקדמת שתצא על ידי הצבא.

תא"ל אמיר ודמני: אמרתי, שיתוף הפעולה עם ביטוח לאומי ויום ההוקרה ב-14 ביוני.

תא"ל אמיר ודמני: לסיכום, אני אגיד כך.

תא"ל אמיר ודמני: יש לנו עוד הרבה מה לעשות, אנחנו עשינו לא מעט דברים – גם דרך תר"ש תנופה, דרך החלטת הממשלה ודרך עבודות מטה נוספות – אנחנו מבינים שצריך להמשיך ולעשות, זה לא מספיק.

תא"ל אמיר ודמני: אנחנו עדיין לא שבעי רצון, אבל החיבור של הדבר הזה פלוס השינויים במודל האימונים, שמאוד מאוד משפיעים על נושא הנחיצות, המודלים האופרטיביים שלא נפרט אותם פה, והשילוב של אנשי המילואים במודלים אופרטיביים וחודש המלחמה, כל הדברים האלה ביחד, אנחנו מאמינים שאנחנו נראה נתונים אחרים בהמשך ביחס למה שהצגתי ביציאה לדרך ב-2020.

תא"ל אמיר ודמני: עד כאן.

משה טור פז: תודה רבה לתא"ל ודמני, באמת עבודה מרשימה.

משה טור פז: אני אתחיל עם חברי הכנסת ואני אעבור לאנשי המילואים.

משה טור פז: מופיד, בבקשה.

מופיד מרעי: תודה, אדוני היושב-ראש, גם על קיום הדיון עצמו.

מופיד מרעי: ודמני, תודה באמת על הצגה שנותנת מה שנקרא אופקים לעתיד – כאיש מילואים אני אומר את זה, כמפקד יחידה אני אומר את זה.

מופיד מרעי: כרגע כשאתה מסתכל על מה שהיה ועל מה שהתקדם והתפתח בשנתיים האחרונות ולאן אתם, המערכת הצבאית, רוצה להגיע, אני חושב שפה יש תוכנית סדורה ובאמת כל הכבוד לכם, לצבא – בעיקר לצבא, למשרד הביטחון – גם על ההובלה.

מופיד מרעי: כן חשוב ליישם.

מופיד מרעי: אנחנו יכולים להכין את התוכנית, הכול בסדר גמור, בסוף צריך לראות את זה בשטח.

מופיד מרעי: הנקודות באמת החיוביות זה האימונים ומודל האימונים בהתאם ללקחים, גם משומר החומות, גם ממבצעים אחרים, איך אנחנו בונים בסופו של דבר את המודל, את התכנים של האימונים, שלא יפתיעו אותנו, גם בהתפתחות כזו או אחרת.

מופיד מרעי: אני מניח ואני יודע אגב, שזה הכיוון.

מופיד מרעי: זה בנושא התכנים לאימון.

מופיד מרעי: הנושא של נג"

מופיד מרעי: חים וגיוסי חד-יומי – לא רק חד-יומי אלא הכנה של הנג"ח וגיוסי חירום, השלב הקריטי – כן צריך להרבות, לעשות את זה בכל היחידות.

מופיד מרעי: זה לא קיים בכל היחידות בתדירות המספיקה.

מופיד מרעי: נקודה אחת שלא עלתה כאן, אני לא יודע אם להגדיר את זה כתומכי לחימה, אבל יחידות סיוע, כמו יחידות סיוע לאזרחים באיו"ש בפיקוד צפון – אני מפקד 507, עוד מעט אני גם אתחלף.

מופיד מרעי: היחידות האלה הן יחידות שהן צמודות ליחידות הלוחמות.

מופיד מרעי: מערך ומערכת האימונים שלהם צריכים להיות זהים וצמודים.

מופיד מרעי: אני יודע שעושים על זה עבודה רחבה, זה נושא שצריך לחזק אותו, אתם צריכים בצבא לבנות תוכנית, לא להזניח את זה.

מופיד מרעי: מצא חן בעיניי, וזה לסיום, מה שקראת מדור דרושים.

מופיד מרעי: יש יחידות שמחפשות קצינים, יש יחידות שיש שם עודף קצינים, והחיבור הזה, אנחנו לא ידענו לעשות את זה.

מופיד מרעי: גם אנשי המילואים, לא היה להם זמן, המפקדים בעיקר, להתחיל לחפש מפקדים ליחידות שלהם, ויש הרבה כאלה.

מופיד מרעי: פעם היינו עושים את זה בפיזור של היחידות, היום המערכת יותר סדורה, וזה טוב שהמחלקה יכולה לקחת את עצמה כמחלקה, מתחילה בגדוד X – לא משנה אם זה בגולני, נח"ל, צנחנים ואחרי זה רואה את עצמה בחטיבות מילואים – רעיון מעולה, צריך לחזק אותו.

מופיד מרעי: מה שנשאר זה לדעת לחבר בין עודף הקצינים, בעיקר בדרגות סרן, רב סרן, אל מול הדרישות.

מופיד מרעי: וחסר, ביחידות חסרים הרבה מאוד קצינים, אני חושב שהרעיון שקראתם לו מדור הדרושים יכול לפתור את הבעיה, אתם צריכים להיות עם היד על הדופק לגבי ההתקדמות שלו.

מופיד מרעי: תודה.

משה טור פז: תודה רבה.

משה טור פז: נירה, בבקשה.

נירה שפק: קודם כול, באמת תודה על הסקירה ועל הנתונים, באמת הם נותנים לנו את בסיס הנתונים כדי לשאול את השאלות.

נירה שפק: אני רואה כאן שיש מה שנקרא התקדמות בתפיסה, אבל אין לנו את הנתונים ספציפית ואני הייתי שמחה, מעבר למה ששאלתי קודם, להיכנס לנושאים לעומק.

נירה שפק: דבר ראשון, הקהילה הזאת – ואני קוראת לה קהילה כי זה אופי, יש להם דנ"א מסוים לאנשי המילואים – היא קהילה מאוד ערכית, שברובה נקראת ותגיע גם על חשבון דברים אישיים שלהם, ואנחנו רואים את זה, גם אני כמשרתת מילואים רואה את זה וגם אחרים.

נירה שפק: אבל צריך לראות – אני עכשיו מדברת גם מהכובע הכספי – שבאמת השקל מגיע למקום הנכון.

נירה שפק: והשקל מגיע למקום הנכון זה גם בחליפיות, האם הוא באמת נדרש, וגם לתגמל את אלה שכן, ואני חושבת שיש לנו עוד הרבה מה לעשות בתגמול מערך המילואים.

נירה שפק: לפני שאני אגע בעקרונות, יש לי שני נתונים שלא מתחברים.

נירה שפק: הצגתם בהתחלה, במגמות שילוב נשים, במערך המילואים הצגתם שנשים הן 17%, הראיתם את ההתפתחות מבחינתי הקשה, מבחינתי זו נקודה שמחייבת טיפול.

נירה שפק: בחשבון שאני עשיתי, במשך 12 שנה עלינו מ-13% ל-17%, זה אומר שעלינו ב-0.333% בכל שנה בממוצע, שזה נתון מאוד נמוך – 12 שנה, 4%, זה נתון שלכם – בטח אל מול המגמות בחברה הישראלית.

נירה שפק: אני יודעת שלא הכול זה הצבא, וגם תהליכים לוקח להם זמן, אבל הנתון כנתון הוא לא טוב.

נירה שפק: הוא לא טוב.

תא"ל אמיר ודמני: ברשותך.

נירה שפק: אני רק אחבר אותו לשקף אחר ואז תגיב.

נירה שפק: אני לוקחת את השקף של נשים בשירות פעיל – אני מצריחה שקפים בין מצגות שלכם – מסך כול הגברים והנשים שעושים שירות, פה אני רואה שיש עלייה של נשים.

תא"ל אמיר ודמני: כי זה מתוך הפעילים.

נירה שפק: אני יודעת, הבנתי שזה מתוך הפעילים.

נירה שפק: אני אומרת, המצב מראה שגם כשיש לנו את הנבחרת, לא רק את אלה שמוצבים, הרי כולנו מתמודדים - -

משה טור פז: גם שם יש פחות נשים.

נירה שפק: - - עם המצבות, גם יש פחות נשים.

תא"ל אמיר ודמני: דווקא שם בנתונים רואים שאנחנו עולים מ-13% ב-2016 ל-20% ב-2021.

נירה שפק: חסכת לי.

נירה שפק: אמרתי, הקצב הוא יותר טוב, אבל עדיין הוא לא מספיק טוב.

נירה שפק: הוא לא מספיק טוב.

נירה שפק: וכשאני לוקחת את זה בסוף לשקף שהציג את מספר המגמות שילוב נשים – כשמראים לי אחוזים אני ישר נדרכת, אני רוצה מספרים.

נירה שפק: כשאתה מציג לי שקצינים בכירים, רב סרן, סא"ל, עלה מ-4% ל-8%, כמה סך הכול?

תא"ל אמיר ודמני: אני יכול להציג לך מספרים.

תא"ל אמיר ודמני: פשוט זאת שיטת ההצגה כשאני בפורומים.

נירה שפק: אוקיי.

נירה שפק: אני חושבת שדווקא בנושא הסקטוריאלי הזה או המגדרי הזה, זה מאוד חשוב כי אין סיבה שבדש"בים – ואנחנו עוקבים, אני באופן אישי כועחו"ב, ואני לא היחידה, עוקבים אחרי הדש"בים שלכם, גם בסדיר וגם במילואים.

נירה שפק: וזה קידום ויש לזה סמל סטטוס ויש לזה השלכה כלכלית כי כשאתה בא להתמודד על תפקידים במגזר הציבורי, ולא רק, אז אומרים: סא"ל ומעלה זה קריטריון להיכנס לוועדת איתור.

נירה שפק: אם נשים לא נכנסות לסא"ל, אל"מ, זה אפליה, ואין סיבה שלא.

נירה שפק: ולכן, פה יש לצה"ל עוד משהו.

נירה שפק: כשמדברים על צה"ל כצבא העם, ככור היתוך או כמגמה למוביליות, יש כאן פער שהוא לא מוסבר ולא מובן.

משה טור פז: נקודה חשובה.

נירה שפק: זה קודם כול, דבר ראשון.

משה טור פז: אני רוצה שנירה תסיים, אני רוצה לשמוע את אנשי המילואים.

משה טור פז: בבקשה.

נירה שפק: זה דבר אחד שהיה מאוד חשוב לי בהיבט של המגדר.

נירה שפק: לא קיבלתי נתונים על ממוצע שמ"פ לתומכי לחימה ולמנהלה, ואני חייבת לחבר את זה.

נירה שפק: אני קראתי את המחקרים של המכון למחקרי ביטחון לאומי, שווה לקרוא אותם וללמוד.

נירה שפק: אחד המחקרים מ-2018 מציג איך אנשי המילואים רואים את זה, לא רק איך אנחנו – הינה ברח לי הצבא אבל אני כבר לא, בכל אופן לא בסדיר – אבל מילואים בשלבי החיים השונים, שירות מילואים מבעד לעיני המשרתים, וזה חסר לי.

נירה שפק: חסר לי סקר כזה גם של צה"ל.

נירה שפק: וכאן יש שתי אמירות שמתחברות למה שאמרתי קודם.

משה טור פז: נירה, תקצרי כי אני רוצה לשמוע עוד אנשים.

נירה שפק: אני אנסה.

נירה שפק: אחד, מה ההשפעה של האנשים שמתגייסים אל מול ההכנסה שלהם?

נירה שפק: כמה אנשים הם עם התמחות?

נירה שפק: אתה רואה את החיבור בין הכלכלי למילואים, אנחנו מכירים את זה.

נירה שפק: אנחנו מכירים מי פנו יותר, מי פחות, והממוצע מראה לי ששירות המילואים מוביל אותך למעלה בגילאי 35 ומעלה.

נירה שפק: זאת אומרת, חייבים לעשות תוכנית מיקוד לגילאים 22 עד 30–34.

נירה שפק: תתקפו לי את הנתונים האלה, הנתונים האלה לא מתוקפים אצלכם –אני לא כתבתי את המצע אבל אני מבקשת לראות את זה כי אני רוצה לראות את המגמות אצלנו.

תא"ל אמיר ודמני: אני לא יודע כמה אנשים מרוויחים.

תא"ל אמיר ודמני: את יודעת שאני לא יודע.

נירה שפק: לא, אבל ביטוח לאומי, אפשר לעשות עבודה.

נירה שפק: אם צריך שאנחנו נעשה אותה עם הממ"מ, לחבר בין ביטוח לאומי לזה, להציג מגמות, אבל אני מאמינה שגם אתם יודעים.

נירה שפק: בסוף, איך אמרת, המפקדים מכירים טוב את החיילים שלהם.

נירה שפק: לגבי תוכנית הטבות, נגעת במ"פים, מג"דים והלאה.

נירה שפק: המערך שמבחינתי גם בסדיר וגם במילואים הוא המערך הכי קריטי זה מערך המ"מים.

נירה שפק: אני רואה מה המ"מים עושים.

נירה שפק: בסוף לא המ"פ והמג"ד מתקשרים לחייל כל יום, הולכים לעשות ביקורי בית, גם בסדיר וגם במילואים.

נירה שפק: תפקיד המ"מ הוא התפקיד הכי שוחק בסדיר ובמילואים ואני חושבת שחשוב לחזק אותם, אני אשמח לדעת אם יש תוכנית לדבר הזה.

משה טור פז: נירה, את חייבת לסיים.

נירה שפק: אני אבחר נושא אחד מכל מה שאמרתי – יש לי הרבה, אני אעביר את השאלות.

משה טור פז: יש פה עוד הרבה שמחכים.

נירה שפק: נכון, אבל אתה יודע, עד שאנחנו באים לדיון על זה.

משה טור פז: יהיו עוד, אני מבטיח.

נירה שפק: כן, אני אשמח.

נירה שפק: אני אשמח גם שתתייחס לנושא של התגמול המזערי, דיברת עליו בשנייה, אבל בסוף אנחנו רואים, גם אנשים שלא עובדים, בין אם זה פורשי צה"ל שאחרי זה מגיעים – מה שנקרא לא שכיר, לא עצמאי – מגיעים לימי מילואים רבים, וגם אנשים מה שנקרא שלא עובדים, הם לא סטודנטים.

נירה שפק: שני דברים בהקשר הזה.

נירה שפק: פעם אחת, מי שעובד בחצי משרה – ובדקתי את זה – זה מחולק לו לגבי החלקיות, וזה לא פייר כי אם הוא יומיים עובד ויומיים לא עובד, צריך לסגור את זה.

נירה שפק: אז לגבי התגמול המזערי אני מבקשת לקבל תשובה.

משה טור פז: נירה, תעבירי את השאלות.

נירה שפק: אין סיבה להעביר שאלות, את היתר אני אעביר.

משה טור פז: אופיר, בבקשה, פורום המילואים.

אופיר כהן: בוקר טוב.

אופיר כהן: אופיר מהעמותה למען משרתי המילואים, זה השם הרשמי, על שם אל"מ אבי סייג זיכרונו לברכה, שהקים את העמותה.

אופיר כהן: קודם כול, אני רוצה להגיד תודה על הדיון הזה.

אופיר כהן: זה דיון מאוד חשוב, חשוב שיתקיימו עוד דיונים כאלה, אז אני מודה לך קודם כול באופן אישי על זה שדחפת וקיימת את הדיון הזה, ותודה לחברי הוועדה שמשתתפים בו.

אופיר כהן: תודה לחברים שלי על המדים, שעובדים יומם וליל, בעיקר בליל, עבור כל אנשי המילואים, ואני לא אומר את זה סתם, הם באמת פועלים הרבה ובשנים האחרונות נעשו הרבה מאוד דברים בהקשרי מילואים שלא היו קודם ויש מגמת שיפור מאוד יפה.

אופיר כהן: עם זאת, אנחנו רוצים לומר כמה דברים שאנחנו חושבים שצריכים להתייחס אליהם בהמשך.

אופיר כהן: ברור לכולנו שמערך המילואים הוא מערך קריטי – מערך קריטי לצבא, מערך קריטי למדינה – וברור לכולנו שאנחנו גם חיים בתקופה אחרת.

אופיר כהן: העולם השתנה.

אופיר כהן: היום החיילים או האנשים או כל הפרט, הוא הרבה יותר אינדיבידואלי, הוא מסתכל על עצמו הרבה יותר מאשר הוא הסתכל בעבר, האידיאולוגיה והפטריוטיות עדיין קיימות אבל הן לא אותו דבר כמו שהיה בעבר.

אופיר כהן: ולכן, חייל המילואים דורש עוד איזשהו חיזוק, עוד איזשהו עיטוף, כדי שהוא יוכל להגיע למילואים וחייו לא ייפגעו.

אופיר כהן: משרתי המילואים היום מגיעים בעיקר בגלל החברים שלהם, בגלל המפקדים שלהם, בגלל המדינה, אבל גם בגלל שזה כורח חוקי, ויש הרבה שצריך לעשות כדי שהם ימשיכו להגיע ולעשות את העבודה הנפלאה שהם עושים.

אופיר כהן: היום לא כל כך פשוט, למרות הנתונים שאמרו קודם שהמ"פים והמג"דים, השורות מלאות, לא כל כך פשוט למלא את השורות האלה.

משה טור פז: אתה יודע, תמיד השאלה היא לא הכמות אלא האיכות.

משה טור פז: האם קיבלת את מספר אחד או התפשרת על מספר שלוש?

משה טור פז: זה בסוף השאלה.

אופיר כהן: זה אני יכול לומר בוודאות, שמתפשרים המון כי אתה צריך בסופו של דבר את מי שזמין ומי שיכול לעשות, ומי שמספר אחד, לא תמיד יכול.

אופיר כהן: ואם אנחנו לא עוטפים אותו כמו שצריך, אז הוא גם הולך אחורה, ולמזלנו, השורות עדיין מלאות באנשים מצוינים – שלא ישתמע מכאן שאלה לא אנשים מצוינים.

אופיר כהן: יש הרבה מאוד בעיות-יסוד, אני תיכף אגע בחלקן, שעדיין לא טופלו בצורה טובה, וחייל המילואים לא יכול, אי אפשר להמשיך עם העטיפה החלקית הזאת לחיילי המילואים היום.

אופיר כהן: נגענו פה במודל האימונים.

אופיר כהן: צריך לומר, מודל האימונים שדיבר עליו ודמני זה מודל אימונים דיפרנציאלי.

אופיר כהן: לא כל היחידות מתאמנות אותו דבר, יש הרבה מאוד יחידות שהן לא יחידות חזית בהגדרה שלהן, שמתאמנות מעט מאוד.

אופיר כהן: אני לא מתערב כמובן בשיקולים המבצעיים או בשיקולים של הצבא, זה לא מתחומנו מי צריך להתאמן יותר, מי צריך להתאמן פחות, אבל צריך לומר את זה כדי שזה יהיה מדויק.

אופיר כהן: יש יחידות מילואים שאני מקווה שלא נזדקק להן, שמתאמנות הרבה פחות מפעם, ויש יחידות שמתאמנות המון.

אופיר כהן: העקרונות שאנחנו חושבים שצריך לטפל בחייל, במפקד, אז קודם כול, לספק לו תחושה של עדיפות.

אופיר כהן: אנחנו צריכים לשפות אותו באופן מלא על ההפסדים הכספיים – תיכף אני אדבר איך – אנחנו צריכים להשתמש בזמן שלו בצורה ראויה כשהוא מגיע למילואים ולא לבזבז את הזמן שלו, אנחנו צריכים לטפל בסביבה שלו, במשפחה שלו, שהיא משלמת מחיר יקר כשהוא הולך למילואים, במעסיק שלו, שהוא משלם מכיסו כסף על כל יום מילואים שחייל המילואים הולך ומבצע את שירותו למען המדינה, הגופים האקדמיים שעוטפים את הסטודנטים, והחברים שלו, כדי שהוא לא ירגיש פראייר, שהוא ירגיש שהוא נבחר.

אופיר כהן: בעניין הזה אני אתן הערה לגבי ההטבות המצוינות שעברו בהחלטת הממשלה לפני שבוע וחצי ביוזמה ובקידום של אכ"א.

אופיר כהן: יש שם הבחנה בחלק מההטבות, לא בכולן, בין מפקדים לוחמים למפקדים שהם לא לוחמים, ואני רוצה לומר מילה על הדבר הזה.

אופיר כהן: מ"פ ומג"ד בצבא, זה לא משנה אם הוא לוחם או לא לוחם, העבודה הקשה שיש לו מאחורי הקלעים ביומיום בשגרה היא אותה עבודה בדיוק.

אופיר כהן: מ"פ בפיקוד העורף עושה את אותה עבודה כמו מ"פ לוחם.

אופיר כהן: מ"פ לוחם גם מסכן את חייו, ועל כך אולי צריך לתת לו דברים נוספים, אבל בהסתכלות הפיקודית של איך אנחנו מסתכלים על החבר'ה זה אותו פיקוד, זה אותו קושי, ואני יכול אפילו לומר שבחילות האלה זה יותר קשה לפקד על אנשים מאשר בחילות החזית כי המוטיבציה היא פחותה, זה ברור לכולנו.

אופיר כהן: ואם כבר, צריך לומר, בשנתיים-שלוש האחרונות, רוב המ"פים והמג"דים שעשו מילואים – תיכף אני אגע בזה גם – זה מ"פים ומג"דים של פיקוד העורף, בקורונה וסביבתה.

משה טור פז: נכון.

אופיר כהן: אלה הדברים באופן כללי.

אופיר כהן: אני רוצה לומר כמה דברים פרטניים, אני לא אגע בכל הנושאים שאנחנו מטפלים בהם, אני אגע רק בנושאים הקריטיים מפאת קוצר הזמן והרצון גם לתת לאחרים לשוחח.

אופיר כהן: צו חריג קריאה, נושא שהוא מאוד משמעותי בשנתיים האחרונות.

אופיר כהן: הצבא משתמש כל הזמן בצו הזה כשהוא רוצה לקרוא לחיילים מהרגע להרגע.

אופיר כהן: ברוב המקרים זה כמובן סביר ולגיטימי ואנחנו לא מתערבים במטרות או בצרכים של הצבא, זה לא ממקומנו, אבל יש מקומות שהשימוש בו הוא שימוש לא נכון ושימוש מוגזם.

אופיר כהן: אני אתן דוגמה אחת בולטת, המבצע של הבדיקות הסרולוגיות, המבצע שקרה באוגוסט האחרון.

אופיר כהן: שבוע-שבועיים לפני תום הקיץ החליט שר הביטחון לגייס 6,000 חיילי מילואים כדי לבצע בדיקות סרולוגיות באוכלוסייה לילדים כדי לדעת מה האחוז שלהם שחלה, והוא גייס 6,000 חיילי מילואים מהרגע להרגע בשבוע האחרון של אוגוסט, כשכולם כבר כמובן מתוכננים, כשהצבא נמצא בהדממה.

אופיר כהן: ואני שואל שאלה: האם זה בסדר?

אופיר כהן: האם זה לגיטימי?

אופיר כהן: כשקוראים לנו למלחמה, זה בסדר גמור; כשקוראים לנו למבצע, אנחנו מצדיעים ומגיעים ונילחם בגופנו, אבל כשקוראים לנו לדבר כזה, צריך להיות שיקול דעת.

אופיר כהן: לדעתנו, צו החריג קריאה צריך להיות מוגבל ומפוקח.

אופיר כהן: בשני היבטים יש לנו בעיה איתו.

אופיר כהן: היבט ראשון זה ההיבט שצריך להבין שכשחייל נקרא בצו חריג קריאה והוא חייב להגיע כמובן, הוא לא מוגן בחוקים ובתקנות ובהגנות שיש לו כמו צו 8 וצו 9, זה בראש ובראשונה.

נירה שפק: דרך אגב, ודמני, הוא מחויב להגיע?

אופיר כהן: הוא מחויב להגיע חד-משמעית.

קריאה: מחויב.

קריאה: מחויב.

נירה שפק: לא, לא מחויב.

אופיר כהן: חד-משמעית מחויב להגיע.

אופיר כהן: צו חריג קריאה, החובה להגעה היא בדיוק כמו צו 8 וצו 9.

תא"ל אמיר ודמני: הוא מחויב להגיע אבל מה שקרה בנושא של הבדיקות הסרולוגיות זה יותר מורכב.

תא"ל אמיר ודמני: א', זה היה בעלי תפקידים מאוד ספציפיים; ב', אנחנו הזמנו הרבה יותר וניהלנו שיח עם כל פרט ופרט - -

נירה שפק: הצגתם לנו את זה בועחו"ב.

תא"ל אמיר ודמני: - - כדי לבדוק את היכולת שלו באמת לבצע את זה.

תא"ל אמיר ודמני: זה לדעתי לא מלמד על הכלל וזה היה אירוע מאוד נקודתי.

משה טור פז: זה אירוע חריג אבל כולנו מודעים לו.

משה טור פז: בסוף המספר הגדול, אמיר, אי אפשר להתעלם ממנו, שנקראו, לא כולם בסוף נדרשו.

תא"ל אמיר ודמני: אבל אנחנו ניהלנו שיח.

תא"ל אמיר ודמני: אנחנו הזמנו הרבה יותר אנשים, דיברנו עם כל אחד ועשינו פה הרבה מאוד התאמות.

תא"ל אמיר ודמני: לכן, להציג את זה ככה וגם להציג שהצבא - - -

משה טור פז: לא.

משה טור פז: הסיבה שאופיר מעלה את זה זה באמת הרבה מאוד תלונות שהגיעו גם לוועדה בנושא הזה, ואני חושב שזה נושא שצריך לחשוב עליו.

אופיר כהן: כמי שגייס הרבה מאוד חיילים בצו הזה ובבדיקות הסרולוגיות, אני רוצה לומר.

אופיר כהן: קודם כול, אכ"א עשו עבודה נפלאה כדי שהדבר הזה יעבור כמו שצריך.

אופיר כהן: גייסו פי שניים ממה שהיה צריך כדי שנוכל לשחרר את החיילים ונתנו הוראות והנחיות איך להקל על החיילים כדי שחייל שלא יכול להיות, לא יהיה.

אופיר כהן: אבל לצערי הרב, אין מה לעשות, הצבא הוא צבא גדול, ובשטח קורים הרבה דברים, גם עם הכוונות הנפלאות והטובות והמצוינות והמקצועיות שהצבא הנחיל באותם ימים.

אופיר כהן: הדבר הנוסף לגבי צו חריג קריאה.

אופיר כהן: צו חריג קריאה זה הצו היחידי שלא מפוקח על ידי הוועדה הזאת.

אופיר כהן: צו 8 וצו 9 דורש משר הביטחון לבוא ולהציג אותו תוך שלושה ימים ולקבל אישור מהוועדה.

אופיר כהן: צו חריג קריאה לא דורש את זה.

אופיר כהן: אנחנו לא רוצים חלילה לפגוע בגמישות, לא של הצבא ולא שר הביטחון, זה לא מקומנו, אבל אנחנו כן מבקשים שיהיה פיקוח של הוועדה על הפעלת הצו הזה, בטח בהיקפים שהיו.

משה טור פז: נכון מאוד.

אופיר סופר: במה שונה צו 9 והצו החריג?

משה טור פז: בדיוק כמו שאופיר אמר.

תא"ל אמיר ודמני: א', אנחנו הפקנו לא מעט לקחים בעניין הזה.

תא"ל אמיר ודמני: יש יתרונות לצו 8, יש גם דרך אגב יתרונות לצו חריג התראה.

תא"ל אמיר ודמני: השוני הוא בעיקר בפיקוח ובגמישות שיש לצבא.

תא"ל אמיר ודמני: צריך להגיד שאחרי מה שהעברנו בהחלטת ממשלה לגבי הסטודנטים, ההבדלים הם כבר לא כאלה מהותיים, אבל עדיין, אנחנו נשתמש במצב חירום בצו 8.

משה טור פז: נכון.

משה טור פז: אנחנו צריכים לבחון את הסיפור של צו 8, צו 9 וצו חריג קריאה.

נירה שפק: היה על זה דיון ויהיה דיון המשך.

משה טור פז: נכון.

משה טור פז: ואנחנו צריכים לדון בזה גם כאן בוועדה.

משה טור פז: אופיר, אני נותן לך לקצר כי יש עוד מספר דוברים.

נירה שפק: אני רוצה להתנצל שאני הולכת, צריך גם להצביע בכספים.

אופיר כהן: אני אגע ב-brief בנושאים האחרים שאנחנו רוצים לקדם.

אופיר כהן: חוק הארכת מועדים, שדיבר עליו קודם ודמני, שהוא חוק שהצענו, הצעת החוק נמצאת במשרד המשפטים, צריך לקדם את זה וכמובן לחוקק את זה.

אופיר כהן: שיפוי מלא למעסיקים.

אופיר כהן: היום המעסיקים משלמים מכיסם על כל יום מילואים.

אופיר כהן: אנחנו רוצים שהם ישופו באופן מלא עבור ימי המילואים שהחיילים עושים.

אופיר כהן: שכר המינימום, דיברנו ואנחנו לא נאריך פה.

אופיר כהן: ביטול אופציית ביטול המילואים מהרגע להרגע.

אופיר כהן: הרבה פעמים יחידות שלמות מוזמנות למילואים, מבוטלים להם המילואים ערב המילואים או יום-יומיים קודם.

אופיר כהן: אנחנו רוצים שהדבר הזה יהיה הרבה יותר מפוקח כדי שזה לא יקרה.

אופיר כהן: זה פוגע בחיילי מילואים, או שייווצר מנגנון מסודר כי אכ"א עושים את זה, הם עושים את זה אד הוק.

אופיר כהן: אנחנו רוצים שייווצר מנגנון מסודר, שחיילים לא ייפגעו כשמבטלים להם את המילואים מהרגע להרגע.

אופיר כהן: יש עוד רשימה ארוכה.

אופיר כהן: אני לא אגע בכול כדי לתת הזדמנות לאחרים.

אופיר כהן: שוב פעם, תודה רבה על הדיוו הזה והדיון הזה חייב להמשיך.

משה טור פז: תודה, אופיר.

משה טור פז: תודה רבה על העבודה החשובה שאתם עושים גם בלהביא את הקול הזה.

משה טור פז: לשמחתי, נמצא איתנו לראשונה פורום מילואימניקיות, לראשונה בוועדה הזו, אז אני מקבל בברכה את טל וכוכי.

משה טור פז: ברוכות הבאות.

משה טור פז: טל, בבקשה.

טל לוי דיאמנשטיין: אז קודם כול היי, ובאמת כמו שאופיר אמר, תודה על עצם הדיון ואנחנו מאוד מאוד שמחות להיות כאן.

טל לוי דיאמנשטיין: אני רוצה להתחיל רגע באנקדוטה קטנה.

טל לוי דיאמנשטיין: אתמול ישבתי בערב עם חברה וסיפרתי לה שיש לנו דיון בבוקר, היא שאלה על מה הדיון, אמרתי נשים במילואים, אז היא אמרה, מה צריך לדון בזה, יש לך מילואים, תלכי למילואים, למה את מבלבלת לכולם את המוח.

טל לוי דיאמנשטיין: וזה הסיפור של נשים במילואים.

טל לוי דיאמנשטיין: בגדול, התפיסה החברתית היא תפיסה שרואה איזשהו רצון להוכיח משהו למישהו מצד אחד, או מצד שני, אז מה הבעיה, אז תעשו מילואים, אם אתן כל כך רוצות לעשות תעשו, ואנחנו ככה קירחות מכאן ומכאן, על אף שיש לנו שיער יותר ארוך.

טל לוי דיאמנשטיין: שמנו לכם ככה את הדברים.

טל לוי דיאמנשטיין: אני לא אחזור על מה שנאמר אבל אני כן רוצה להתייחס לשני דברים שנאמרו כאן.

טל לוי דיאמנשטיין: אחד, אמרנו, הסיפור של בכלל למה הפורום הזה קיים, ואנחנו תמיד אומרות שבסוף המטרה היא להשמיד את עצמו כי אני נורא מקווה שבעוד עשר שנים כשישבו פה הנשים אז לא יהיה בנו צורך, וזה רגע החזון שלנו להמשך – להיכחד.

טל לוי דיאמנשטיין: אבל לטובת הדיון הזה אני אגיד.

טל לוי דיאמנשטיין: דיברת על הסיפור של נחיצות, תחושת הנחיצות של מערך המילואים.

טל לוי דיאמנשטיין: אני חושבת שאצל נשים זה שונה.

טל לוי דיאמנשטיין: גם עובדתית, בסקר שערכנו, אני לא אכנס כרגע לנתונים, אבל נשים כן, המוטיבציה שלהן מאוד גבוהה, תחושת הנחיצות במקומות שבהם הן פעילות היא גבוהה.

טל לוי דיאמנשטיין: יחד עם זאת, הסיפור של כל ההחלטות שהתקבלו פה לאחרונה האם לתת או לא לתת הטבות ייחודיות למערך המשרתות, אז כתבנו פה בנייר העמדה שלנו ואתם יותר ממוזמנים לקרוא.

טל לוי דיאמנשטיין: העמדה הרשמית שלנו היא שלא, אנחנו מאוד לא היינו רוצות שיסמנו את מערך המשרתות באופן מובהק כמישהי שצריכה לקבל איזשהו תגמול, לא קופונים לסופרפארם ולא שום דבר אחר שיגרום לנו לצאת מהבית.

טל לוי דיאמנשטיין: אנחנו כן חושבות – ופה צריכה להיעשות איזושהי עבודת מטה, אני חושבת אולי אפילו משותפת, אני לא יודעת איך עושים את הדברים האלה עדיין, אנחנו חדשות – אבל כן צריכה להיות עבודת מטה להורים, שאז אנחנו כולנו יכולים לצאת נשכרים ממנה, הורים לילדים קטנים, לחשוב איך מתגמלים את האנשים האלה לצאת מהבית, איך מתגמלים זוגות.

טל לוי דיאמנשטיין: אני ובעלי משרתים שנינו לא מעט ימים בשנה, יש לזה מחיר לבית, אז אולי בזה נכון להתחשב.

טל לוי דיאמנשטיין: בכל מקרה כן היינו רוצים לבקש כי אני יודעת שנעשות כבר עבודות לתגמול מערך המשרתות.

טל לוי דיאמנשטיין: אז ככל שזה תלוי בנו, אנחנו ממש ממש מתנגדות לסיפור הזה.

טל לוי דיאמנשטיין: הדבר השני שאנחנו רוצות להתייחס אליו זה סיפור שקראתם לו דרושים.

טל לוי דיאמנשטיין: אז גם אנחנו, ככה יצא לנו להיות חלק גם עם נמרוד וגם יצא לנו לדבר השבוע עם אבישג.

טל לוי דיאמנשטיין: נעשו פה כל מיני עבודות על הסיפור הזה.

טל לוי דיאמנשטיין: זה אחד מצווארי הבקבוק של נשים, הסיפור של: אוקיי, אני רוצה לעשות, אז איך אני חוזרת למסלול הזה, וזה קורה לאט מדי, דיברנו על זה, ועוד הרבה מאוד זמן.

טל לוי דיאמנשטיין: אני חושבת שבעידן של ימינו של שיתוף המידע וכו', יכול להיות שאנחנו יכולים למצוא איזושהי פלטפורמת ביניים.

טל לוי דיאמנשטיין: היום, גם בקבוצות שלנו נעשית עבודת דרושים למעשה, יכול להיות שאפשר למצוא איזשהו פתרון משותף שכולנו נהיה שותפים לו, של איזשהו דף פייסבוק או כל דבר אחר שיכול לעמוד גם בביטחון המידע וכו', וכן לאפשר את הדבר הזה שייצא לדרך.

טל לוי דיאמנשטיין: זה נכון גם לגברים, גם לנשים, גם לצבא בעיניי, אז זה משהו שכן היינו רוצות שיקרה הרבה הרבה יותר מהר.

טל לוי דיאמנשטיין: זה בגדול.

טל לוי דיאמנשטיין: שוב, כל העמדה שלנו מונחת פה.

טל לוי דיאמנשטיין: יש עוד המון נושאים אבל אנחנו נשמח לדבר ככה פרטני.

משה טור פז: אני רוצה להודות.

משה טור פז: גם ישבתי כאן עם הפורום ואני רוצה לומר שמכל הדברים שהעליתם, אני הכי מכבד את עמדת היסוד שלכן – אל תיתנו לנו הטבות ייחודיות כמשרתות מילואים, פשוט תזכרו שאנחנו כאן ותדעו ושזה יבוא לידי ביטוי.

משה טור פז: אני חייב לשתף אתכם.

משה טור פז: במבצע עמוד ענן הייתי מג"ד במילואים ורגע לפני כניסה לעזה, שלא התרחשה בסוף, היו לי פרמדיקית וקצינה בגדוד שפתאום הייתה התלבטות: רגע, הן נכנסות איתנו, הן לא נכנסות איתנו?

משה טור פז: באתי לשתיהן, שאלתי אותן – זה חריג, זה היה לפני עשור – והן אמרו לי, ברור, מה זאת אומרת, אין שאלה.

משה טור פז: ולא הייתה הנחיה צה"לית ברורה, ואמרתי אוקיי, והן קיבלו שבצ"ק כמו כולם והן היו חלק מהמערך שהיה אמור להיכנס פנימה, ובעיניי, עוד עשינו כברת דרך בעשור האחרון אבל זה ממחיש עד כמה גדודי המילואים, יחידות המילואים היום, בלי הקצינות, בלי המשרתות הם נכים ואנחנו צריכים להכיר בזה ולתת לזה את המקום, עם הדגש שנתתם.

משה טור פז: חבר הכנסת סופר, בבקשה.

אופיר סופר: בוקר טוב, תודה על הדיון החשוב.

אופיר סופר: שמעתי את כל הדיון, כולל דברי הביקורת על האופוזיציה בתחילת הדברים.

אופיר סופר: פשוט נוסע שלוש וחצי שעות על הכביש, זה המצב.

אופיר סופר: אז כך.

אופיר סופר: אני חושב שהמציאות, תיאר תא"ל ודמני את תוצאות הסקר אבל אני חושב שאנשים מרגישים את זה שחסרה הוקרה מצד צה"ל ומצד החברה.

אופיר סופר: אני אומר, הסיפור של מצד צה"ל, זה התפקיד של צה"ל לטפל בזה אבל מצד החברה אני חושב שזה תפקיד שלנו כי אני חושב שזה לא מתנקז רק לדיון בחוץ וביטחון אלא זה צריך להתנקז בכלל לכל האווירה בכנסת, ובסוף – שמעתי את הדברים שלך ואמרתי, צריך שאנשי המילואים ירגישו את ההטבות לא רק מהממשלה או לא רק מהכנסת אלא ממש מהחברה, שהחברה תוקיר, וזה ההישג הנדרש שאנחנו בסופו של דבר צריכים להגיע אליו.

אופיר סופר: גם אם זה לא יישמע הכי פופולרי, אני חושב שבאמת הבידול בין לוחמים לבין מפקדים בהקשר של מ"פים, מג"דים, הוא בידול נכון.

אופיר סופר: המחיר שמ"פים, מג"דים משלמים, אפילו ביכולת ההשתלבות שלהם בשוק התעסוקה הוא גבוה מאוד.

אופיר סופר: מספר ימי המילואים שלהם הוא לאין ערוך והמסירות היומיומית שלהם, פשוט זו עוד עבודה נוספת.

אופיר סופר: שמעתי את הדברים של חברת הכנסת נירה שפק על הנושא של סטודנטים עם חמישה ימי אימונים, שמשחררים אותם ביום החמישי.

אופיר סופר: אני קיבלתי תלונות כאלה גם מחבר'ה שהם שכירים, אומרים לי: אנחנו טוחנים את כל השבוע, מגיעים גמורים הביתה ביום רביעי בלילה, בסוף אנחנו מרגישים שמתקטננים איתנו על היום החמישי, אז זה יכול להתכתב עם הנושא של ההוקרה, ובסוף תבדקו אתם את העלויות אבל המסר הוא ברור.

אופיר סופר: הבנתי שדיברת על לתקן את התקנה, אני מבין מול ביטוח לאומי, בהקשר של השכר.

אופיר סופר: לי יש איזושהי הצעת חוק שמדברת גם על מישהו שבעצם מצא עבודה ממש בחודש בסמוך לימי המילואים, וההצעה מדברת על זה שיכירו בו רטרואקטיבית.

אופיר סופר: אני לא יודע אם אפשר לתקן את זה בתקנה, אני אשמח שתהיה הצעת חוק שלי, לא יודע אם הקואליציה תסכים אבל זה בגדול.

תא"ל אמיר ודמני: עשינו בירור משפטי והוסבר לנו שאפשר לעשות את משפרי השכר שאנחנו רוצים בתיקון בתקנה, אז אנחנו שמנו את זה כיעד ליום המילואים לעשות את זה כבר בוועדת העבודה והרווחה.

אופיר סופר: אני אומר, זה תופס גם על התקלה?

תא"ל אמיר ודמני: זה מה שהוסבר לנו, שכן.

אופיר סופר: אוקיי.

משה טור פז: מצוין.

משה טור פז: תודה רבה, חבר הכנסת סופר.

משה טור פז: נמצא איתנו לירון פוקס, סמג"ד במילואים.

משה טור פז: שלום.

לירון פוקס: אני באמת סמג"ד ב-8110, אנחנו עושים מלא מילואים, רק עכשיו חזרתי מעשרה, עד היום אני עם 25 ימים, וגם המ"מים, המ"פים ככה, וזה עוד לפני תעסוקה, זה אומר שאת השנה נסיים עם 50 ימים לפחות.

לירון פוקס: התוצר או הדברים הטובים של זה שבאמת בהיבט של המוכנות ללחימה אני מרגיש שהמסגרת היא מוכנה, היא חזקה.

לירון פוקס: דיברו קודם על הימ"חים, יותר טובים מאשר היו לי בסדיר, ציוד מעולה – הייתי בנח"ל עם אבישג, היא הייתה הקשל"חית שלי כשהייתי מ"פ – אבל כמה דברים שכן חשוב להציף, עם המקלות שמקבלים צריכים גם להגיע כמה גזרים.

לירון פוקס: דבר ראשון, האוכלוסייה סמג"דים, מ"פים, קצינים מקצועיים שמשתחררים.

לירון פוקס: רובם אנשים ערכיים, שבאופי שלהם הם משרתי ציבור, וההסללה שעכשיו נעשתה בחקיקה או בהחלטה האחרונה, היא מדברת רק על תקופת המילואים, אבל הניסיון הפיקודי שצברת בסדיר, הוא לא נחשב לך.

לירון פוקס: אני יכול להגיד, אולי כמי שהולך למלא מכרזים ושום דבר אפילו לא מגיע אליו כי אין לך ניסיון, למרות שפיקדת על 120 חיילים וניהלת מערכות, זה לא מעניין.

לירון פוקס: לבנות איזושהי מעטפת, לתת למ"פ, סמג"ד שמשתחרר – כתבתי לעצמי, או לשירות הציבורי או לניהול בתי ספר או לפעילות עסקית לחברות הממשלתיות, אבל לעשות איזושהי הסללה שתשמר.

לירון פוקס: מה שזה יביא, חוץ מזה שהבן אדם הוא פנוי להתעסק במילואים בפרנסה, זה גם ישמור על המקצועיות.

לירון פוקס: אמרו פה שגיל המג"דים זה 42, אני לא חושב שזה משהו שהצבא רוצה אותו.

לירון פוקס: זה תוצר שמי שמגיע לגיל 42 יכול להרשות לעצמו, בזמן שהילדים גדולים והוא כבר התייצב בקריירה, להיות מג"ד, אבל אם היו עושים איזושהי הסללה ולוקחים, רק אצלנו בגדוד יש אותי ועוד אחד שהשתחררנו או מ"פ עם תפקיד שלישי או סמג"דים, והיו אומרים לנו, בואו נעשה איזושהי הסללה עם השירות הציבורי ותמשיכו גם בשירות מילואים, אז היו מרוויחים.

משה טור פז: לירון, אנחנו מייד צריכים לסיים, אני מתנצל, תקצר בבקשה.

לירון פוקס: אני אדבר גם על נופשים.

לירון פוקס: מה שיביא ויעלה את אחוז הגיוס זה לכידות, אז נופשים גם למ"מים, גם למ"פים.

לירון פוקס: ביטוח לאומי – דיברו פה.

לירון פוקס: דבר אחרון שאני חושב שחשוב לגעת בו זה הנפש.

לירון פוקס: לחזק ולתת מעטפת לחיילים שעושים את המעבר מסדיר למילואים כדי שלא נאבד אותם.

לירון פוקס: אני מדבר בדגש על הלוחמים.

לירון פוקס: אני במילואים האחרונים נתקלתי בשלושה לוחמים משומר חומות ומצוק איתן שאומרים לי: פוקס, אנחנו באזרחות נאבדנו ועכשיו הם הולכים להיאבד לי גם במילואים.

משה טור פז: וואו.

לירון פוקס: צריך לראות איך נותנים להם גם את המעטפת הרגשית.

לירון פוקס: אשתי קב"נית במילואים.

לירון פוקס: אם היא משרתת – עכשיו קצת פחות – אבל אם היא משרתת חיילי סדיר היא יכולה גם לתת מענה לחיילי מילואים.

משה טור פז: תודה.

משה טור פז: זה קול מאוד חשוב שהבאת כאן, במיוחד בנקודה האחרונה.

משה טור פז: יוסרי, אתה רוצה להוסיף משהו?

רס"ן יוסרי אלדין: לא.

משה טור פז: אוקיי.

משה טור פז: אמיר.

תא"ל אמיר ודמני: מה שהועלה פה עכשיו על ידי פוקס, הסיפור של המעבר מסדיר למילואים, אז אנחנו עושים היום סדנאות סוף השירות, מעורבים בזה גם גורמי בריאות הנפש, אבל אני מסכים שצריך לעשות בזה עוד דברים.

תא"ל אמיר ודמני: חשוב לי להגיד על הנושא שעלה פה.

תא"ל אמיר ודמני: אנחנו כן מקיימים אצלנו עבודה לחזק את מערך המ"מים, זה עלה פה כמשהו שנכון שאנחנו נעשה.

תא"ל אמיר ודמני: יש פה עוד לא מעט דברים שאנחנו מתעסקים בהם, בעיקר ברמה של טיפול בחיילים ורמת התגמול, אנחנו נשלים את העבודות האלה בחודשים הקרובים כי אנחנו גם סבורים שיש עוד הרבה מה לעשות.

משה טור פז: תודה רבה.

משה טור פז: אנחנו מסיימים את הדיון, אני אסיים בכמה משפטים.

משה טור פז: קודם כול, כאמור, זה דיון ראשון של ועדת המשנה אחרי הפסקה של יותר משנה ואנחנו לא עסקנו כאן בצורה ממוקדת, ודווקא התקופה הקרובה תתמקד בנושא המילואים, נגיע גם לנושאים נוספים.

משה טור פז: אנשי המילואים הם נבחרת משרתת – אני אתייחס נגיד ל-120,000 המשרתים מתוך המספרים פה, יש עוד מקומות שאפשר לחתוך את זה – נבחרת משרתת, ככה החברה הישראלית צריכה לראות אותם.

משה טור פז: הוועדה מברכת על החלטת הממשלה בנושא המילואים וקוראת להמשך עבודה של אכ"א עם אנשי המילואים ועם הוועדה באמת לבחון את הצרכים הנוספים וסגירה של פערים.

משה טור פז: אנחנו צריכים לראות את סוגיית העומס של יחידות מסוימות, שבאמת העומס עליהן הוא גדול.

משה טור פז: עומס זה לא רק כמות ימי המילואים, זה גם אופי המילואים וזה גם הזמן שנקראת אליו – הזמן בשנה וכמה זמן התראה היה לך – ודרך כל זה לבחון בצורה מתוחכמת את סוגיית הפיצוי, סוגיית הגב האזרחי, אל מול הצרכים כמובן של הצבא.

משה טור פז: אני חושב שנושא של פיזור המופעים, גם הוא צריך לקבל מענה חדש.

משה טור פז: בעצם המתקן החד-יומי שלשמחתנו הרבה מאמן את חיילי המילואים, גורם לזה שמשקל המופעים הופך להיות לא פחות משמעותי מכמות ימי המילואים.

משה טור פז: העובדה שחייל נקרא ארבע-חמש פעמים בשנה, גם אם זה לחד-יומי, משמעותה שהמילואים נוכחים הרבה יותר בחייו.

משה טור פז: אנחנו צריכים לחשוב איך להביא את זה לידי ביטוי, שעד היום ספרנו רק את הימ"מ אבל בעצם מספר המופעים גם הוא בעל משקל, אני חושב שאנחנו צריכים לחשוב על זה.

משה טור פז: סוגיית חריגי הקריאה שהועלתה פה, בעיניי נושא מאוד מהותי שאנחנו נרצה כוועדה לחשוב עליו יחד אתכם.

משה טור פז: נקודה שלא עלתה פה בוועדה ודווקא אני חווה אותה בשמונה השנים האחרונות על בשרי זה סוגיית המפקדות הגדולות.

משה טור פז: יש לנו מסות של חיילים ובעיקר חיילות מילואים ממפקדות של אוגדות וגופים מקבילים בצה"ל, לפעמים מאות חיילי מילואים שהם בעצם עיקר מניינה ובניינה של המפקדה.

משה טור פז: הטיפול ביחידות האלה הוא חלקי כי אין שם מג"דים ואין שם מ"פים ואין שם בעצם כוח אדם, אין שם קמש"א לעניין היחידה.

משה טור פז: הדבר הזה חסר.

משה טור פז: אני חושב שאנחנו צריכים לחשוב עליו ברמת המבנה והארגון וגם הטיפול בפרט.

משה טור פז: הועלה פה נושא של 70% מילואים נוכחות באימונים, אני חושב שאנחנו נרצה כוועדה להתמקד בו כי הוא באמת אולי הנתון המדאיג ביותר שהוצג פה.

משה טור פז: כמפקד יחידה לשעבר במילואים – 18 שנים מ"מ, מ"פ ומג"ד – זה אולי היה המבחן החשוב ביותר שלי, עוד יותר מהאיכות, כמה אנשים אני מצליח להביא, זה בעצם סוג של מדד למה עשיתי עם האנשים שאר הזמן באזרחות.

משה טור פז: אני חושב שאנחנו צריכים לבחון את הנושא הזה, הוועדה תעקוב אחריו ותבחן האם הנושא הזה נמצא במגמת שיפור או מה צריך מפקד במילואים לקבל ולהיעזר כדי שהוא יוכל להביא יותר חיילים לאימון באופן כללי.

משה טור פז: אני חושב, ובזה אני מסיים, יש לצה"ל חוזה לא כתוב – אם כי חלקו גם מופיע בכתובים אבל רובו לא כתוב – עם איש המילואים.

משה טור פז: החוזה הזה דורש מצה"ל לאמן את חייל המילואים, לצייד אותו, לכבד אותו, את הזמן שלו ובכלל את העשייה שלו, לתת לו גב, גם צבאי אבל גם אזרחי, ולהיות לצדו חס וחלילה כשמשהו קורה לו.

משה טור פז: וזה חוזה.

משה טור פז: כל האירוע הוא חוזה אחד גדול.

משה טור פז: זה חוזה שמוטל על צה"ל אבל כמו שאמר אופיר נכון, הוא מוטל עלינו גם כחברה.

משה טור פז: יש בסך הכול התקדמות משמעותית אבל יש לנו גם נקודות רבות לשיפור כדי לראות שאנחנו נמצאים עם חיילי המילואים בטוב וגם בפחות טוב.

משה טור פז: תודה רבה, ואנחנו נמשיך מכאן.

משה טור פז: כאמור, מחר יום הסטודנט, נקדיש זמן למילואים, ובעוד שבועיים, יום המילואים כאן בכנסת, נתמקד בנושאים נוספים.

משה טור פז: תודה רבה לכולכם.

משה טור פז: תודה לך, רח"ט תומכ"א.

משה טור פז: בהצלחה לך, אבישג, לכולם.

משה טור פז: תודה.